CELEX: C2007/082/08
Language: hu
Date: 2007-04-14 00:00:00
Title: C-270/05. sz. ügy: A Bíróság (első tanács) 2007. február 15-i ítélete (az Areios Pagos [Görögország] előzetes döntéshozatal iránti kérelme) – Athinaïki Chartopoïïa AE kontra L. Panagiotidis és társai (Csoportos létszámcsökkentés – A 98/59/EK tanácsi irányelv – Az 1. cikk (1) bekezdésének a) pontja – A telephely tevékenységének a munkáltató elhatározásából történő megszüntetése – A telephely fogalma)

14.4.2007   
            
            
               HU
            
            
               Az Európai Unió Hivatalos Lapja
            
            
               C 82/5
            
         A Bíróság (első tanács) 2007. február 15-i ítélete (az Areios Pagos [Görögország] előzetes döntéshozatal iránti kérelme) – Athinaïki Chartopoïïa AE kontra L. Panagiotidis és társai
   (C-270/05. sz. ügy) (1)
   
   (Csoportos létszámcsökkentés - A 98/59/EK tanácsi irányelv - Az 1. cikk (1) bekezdésének a) pontja - A telephely tevékenységének a munkáltató elhatározásából történő megszüntetése - A „telephely ’fogalma)
   (2007/C 82/08)
   Az eljárás nyelve: görög
   A kérdést előterjesztő bíróság
   Areios Pagos
   Az alapeljárás felei
   
      Felperes: Athinaïki Chartopoïïa AE
   
      Alperes: L. Panagiotidis és társai
   
      Beavatkozó: Geniki Synomospondia Ergaton Elládas (GSEE)
   Tárgy
   Előzetes döntéshozatal iránti kérelem – Areios Pagos – A csoportos létszámcsökkentésre vonatkozó tagállami jogszabályok közelítéséről szóló, 1975. február 17-i 75/129/EGK irányelv (HL L 48., 29. o.) 1. cikke (2) bekezdése d) pontjának, valamint az ugyanerről szóló, 1992. június 24-i 92/56/EGK irányelv (HL L 245., 3. o.) 2. cikke (4) bekezdésének és az 1998. július 20-i 98/59/EK irányelv (HL L 225., 16. o.; magyar nyelvű különkiadás 5. fejezet, 3. kötet, 327. o.) 4. cikke (4) bekezdésének értelmezése – A munkáltatónak a munkavállalók képviselői tájékoztatására és a velük való konzultációra vonatkozó kötelessége – A tevékenység bírósági határozat alapján történt megszüntetése miatti létszámcsökkentés eltérő feltételeinek hatálya
   Rendelkező rész
   A csoportos létszámcsökkentésre vonatkozó tagállami jogszabályok közelítéséről szóló, 1998. július 20-i 98/59/EK tanácsi irányelvet és különösen az 1. cikke (1) bekezdésének a) pontját úgy kell értelmezni, hogy az olyan termelőegység, mint az alapügyben szóban forgó, ezen irányelv alkalmazásában a „telephely ”fogalma alá tartozik.
   
      (1)  HL C 217., 2005.9.3.